Я давала б спіс, каб паказаць, наколькі цяпер багатая і рознабаковая літаратура. Калі ў нашым дзяцінстве для падлеткаў можна было налічыць сто-дзвесце найменняў, то цяпер іх тысячы. Школьнікі арыентуюцца ў гэтым моры літаратуры нашмат лепш за дарослых. Я праводзіла апытанні сярод падлеткаў: яны чытаюць столькі, што ты потым сядзіш і гугліш паўдня. Бо толькі трэць з таго, што называюць, я ведаю — гэта з улікам таго, што я добра знаёма з сучаснай літаратурай.